**ΑΣΚΗΣΕΙΣ ΓΡΑΜΜΑΤΙΚΗΣ**

**Α) ΔΙΑΘΕΣΕΙΣ**

**α)Να αναγνωρίσετε τη διάθεση των ρημάτων**

* Τα φύλλα παρασύρθηκαν από το νερό της βροχής
* Δεν ενδιαφέρεται για τίποτα
* Διψάω πολύ
* Αγαπιούνται πολύ μεταξύ τους
* Τα δένδρα ξεριζώθηκαν από τον δυνατό άνεμο
* Δεν ξεκουράστηκε καθόλου το Σαββατοκύριακο
* Ο Μιχάλης εργάζεται σε δικηγορικό γραφείο
* Στεναχωρήθηκα από την αποτυχία του
* Τα παιδιά κοιμούνται στο δωμάτιό τους
* Το πρωί ετοιμάστηκε για το ταξίδι
* Κατέβαινε τον δρόμο γελώντας συνέχεια

**Β) ΑΝΤΙΚΕΙΜΕΝΑ**

**α)Βρείτε τα αντικείμενα των υπογραμμισμένων ρημάτων και αναγνωρίστε τη μορφή τους**

* Οι φίλαθλοι παρακολουθούν τον αγώνα
* Με κάλεσε στο πάρτι των γενεθλίων του
* Αποφάσισε να πάει διακοπές στην Κρήτη το καλοκαίρι
* Αυτό το φόρεμα ταιριάζει πολύ με τα κόκκινα παπούτσια σου
* Να στηρίζετε τους νέους με κάθε τρόπο, γιατί αυτοί είναι η ελπίδα μας για το μέλλον
* Περιποιήθηκε με ιδιαίτερη φροντίδα τον λαβωμένο
* Το παιδί κατάλαβε ποιο ήταν το χρέος του
* Θα συναντηθούμε απόψε, αλλά ξέχασα να ρωτήσω το πού και το πώς

**β) Βρείτε τα αντικείμενα και διακρίνετε ποια ρήματα είναι μονόπτωτα ή δίπτωτα**

* Οι μαθητές λύνουν με προσοχή τις ασκήσεις
* Η Μαρία μου χάρισε ένα πολύ όμορφο δαχτυλίδι
* Τον ρώτησα γιατί άργησε
* Τους λείπεις πολύ
* Κάθε Σάββατο συναντιέμαι με τους φίλους μου
* Σου θυμίζω ότι το απόγευμα θα σου τηλεφωνήσει η Ελένη.

**γ)Βρείτε τα αντικείμενα και διακρίνετέ τα σε άμεσα και έμμεσα (δίπτωτα)**

* Θα του αφήσω μήνυμα στον τηλεφωνητή
* Με κέρασε καφέ
* Φόρτωσε το αυτοκίνητο πράγματα
* Μας οφείλει ευγνωμοσύνη
* Του είπα όλη την αλήθεια
* Τους εξέτασε ιστορία
* Μας τους έδειξε

**Δ) Βρείτε το έμμεσο αντικείμενο και ξαναγράψτε το αντικαθιστώντας το με προθετικό σύνολο**

* Τους παρουσιάστηκε ένα πρόβλημα
* Του ζήτησαν συγνώμη για την ανάρμοστη συμπεριφορά τους
* Μου άπλωσε το χέρι ζητώντας βοήθεια
* Σε παρακαλώ, μη μου τα θυμίζεις
* Μας δώσατε ό,τι σας ζητήσαμε

**Ε) Βρείτε τα αντικείμενα και τα κατηγορούμενα των αντικειμένων**

* Με αποκάλεσε υποκριτή
* Έβλεπα τους γονείς πολύ προβληματισμένους
* Όρισαν τον Βασίλη επιμελητή
* Ήθελε τα παιδιά της ευγενικά και υπάκουα
* Την παρουσίασαν ως την καλύτερη ηθοποιό της χρονιάς

**ΣΤ)Με τα παρακάτω ρήματα σχηματίστε φράσεις που να περιέχουν σύστοιχο αντικείμενο: ζω, παίζω, γράφω**

**Γ) ΕNEΡΓHTIKH vs ΠΑΘΗΤΙΚΗ ΣΥΝΤΑΞΗ**

**α) Να μετατρέψετε την ενεργητική σύνταξη σε παθητική**

* Το έργο αυτό προβάλλει ιδιαίτερα την προσωπικότητα του λογοτέχνη
* Η προσωπικότητα του λογοτέχνη προβάλλεται από αυτό το έργο
* Όλοι αντιμετώπιζαν τον Γιώργο με σεβασμό
* Θεώρησαν τον Γιάννη υπεύθυνο για το ατύχημα
* Ο διευθυντής του πρόσφερε μία νέα θέση στην επιχείρηση
* Οι γονείς μου με κατέκριναν για τη συμπεριφορά μου
* Πολλές φορές βοηθήσαμε τους φίλους

**β) Να μετατρέψετε την παθητική σύνταξη σε ενεργητική**

* Ο διαβάτης παρασύρθηκε από το αυτοκίνητο
* Ο κ. Γεωργίου συκοφαντήθηκε από τους πολιτικούς του αντιπάλους
* Ο τραυματίας μεταφέρθηκε στο νοσοκομείο από περαστικούς
* Η ατμόσφαιρα μολύνεται από τα καυσαέρια
* Τα παιδιά ενθουσιάστηκαν με τη θεατρική παράσταση
* Από τον σύλλογό μας προσφέρθηκε σημαντική οικονομική και υλική βοήθεια σε άπορες οικογένειες.

**γ) Βρείτε το ποιητικό αίτιο**

* Η πόλη καταστράφηκε από τις πλημμύρες
* Παίχτηκε καλό ποδόσφαιρο από τους ποδοσφαιριστές των ομάδων
* Όλοι ήταν αναστατωμένοι με τις εξελίξεις
* Ήταν ηθοποιός γνωστός στο ευρύ κοινό
* Η Γιώργος ήταν πάντα αγαπητός σε όλους

**δ) Στις παρακάτω προτάσεις να διακρίνετε το ποιητικό αίτιο από τους εμπρόθετους προσδιορισμούς**

* Ξεκινήσαμε νωρίς το πρωί από την Αθήνα
* Απαγορεύτηκε η είσοδος από την αστυνομία
* Αδικήθηκε πολύ από τους συντρόφους του
* Όλη η περιοχή ήταν σκεπασμένη με χιόνι
* Τον κοίταξε με μίσος
* Πληροφορήθηκε τα νέα από χθες
* Έγινε αντιληπτός από όλους ότι έχω θυμώσει